Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 195

(2) bekezdésének a) pontjában írt hatáskörében eljárva a választási eljárás körében érvényesülõ jogorvoslati jog tárgyában az alábbi állásfoglalást adja ki: Az Alkotmány 8. § (2) bekezdése szerint a Magyar Köztársaságban az alapvetõ jogokra és kötelességekre vonatkozó szabályokat törvény állapítja meg, alapvetõ jog lényeges tartalmát azonban nem korlátozhatja. Az Alkotmány 57. § (5) bekezdése alapján a Magyar Köztársaságban a törvényben meghatározottak szerint mindenki jogorvoslattal élhet az olyan bírósági, közigazgatási és más hatósági döntés ellen, amely jogát vagy jogos érdekét sérti. A jogorvoslati jogot — a jogviták ésszerû idõn belül való elbírálásának érdekében, azzal arányosan — a jelen lévõ országgyûlési képviselõk kétharmadának szavazatával elfogadott törvény korlátozhatja. A Ve. 3. § e) pontja szerint a választási eljárás szabályainak alkalmazása során a választásban érintett résztvevõknek érvényre kell juttatniuk többek között a jogorvoslat lehetõségére és pártatlan elbírálására vonatkozó alapelvet. A választási eljárás körében a jogorvoslati jogra vonatkozó részletes szabályokat a Ve. 77—85. és 99. §-ai,

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes